MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

nariadenia vlády Slovenskej republiky,  ktorým sa ustanovujú požiadavky na pitnú vodu a kontrolu kvality pitnej vody							´

Podnet:

§ 2 ods. 1 písm. g) zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov		Obsah materiálu:

1.	Návrh nariadenia vlády

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

Návrh

Nariadenie vlády 
Slovenskej republiky
z ............2005,

 ktorým sa ustanovujú požiadavky na pitnú vodu a kontrolu kvality pitnej vody 

Vláda Slovenskej republiky podľa § 2 ods. 1 písm. g) zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

§ 1
Predmet úpravy

(1) Toto  nariadenie ustanovuje
a)	povinnosti fyzických  osôb  podnikateľov a právnických osôb,  ktoré spracúvajú, dodávajú  pitnú vodu  a využívajú  vodárenské zdroje  na zásobovanie  pitnou vodou,
b)  ukazovatele kvality pitnej vody vrátane pitnej vody balenej do spotrebiteľského balenia a ich hygienické limity,
c)   rozsah, početnosť a kritériá kontroly kvality pitnej vody,
d)   náležitosti protokolu o výsledkoch kontroly ukazovateľov kvality pitnej vody, 
e)   náležitosti žiadosti o povolenie na dočasné použitie pitnej vody nespĺňajúcej limity, 
f)	náležitosti žiadosti o rozsahu a početnosti kontroly ukazovateľov  kvality pitnej vody.

(2) Toto nariadenie sa nevzťahuje na pramenitú  vodu, pramenitú vodu vhodnú na prípravu stravy pre dojčatá, prírodnú minerálnu vodu a prírodnú minerálnu vodu  využívanú pri zdroji na liečebné účely1).
§ 2
Vymedzenie pojmov

Na účely tohto nariadenia sa rozumie 
a)  hromadným zásobovaním pitnou vodou zásobovanie vodou z verejného vodovodu alebo z vodárenského zdroja, ktorý zásobuje viac ako 50 osôb, 
b)  individuálnym zásobovaním pitnou vodou  z jedného zdroja s dennou produkciou menej ako 10 m3 vody alebo zo zdroja zásobujúceho menej ako 50 osôb,
c)  medznou hodnotou hodnota ukazovateľa kvality pitnej vody, ktorej prekročením stráca pitná voda vyhovujúcu kvalitu v ukazovateli, ktorého hodnota bola prekročená,
d) najvyššou medznou hodnotou hodnota ukazovateľa kvality pitnej vody s prahovým účinkom, ktorej prekročenie vylučuje použitie vody ako pitnej,
e) medznou hodnotou referenčného rizika hodnota ukazovateľa kvality pitnej vody s bezprahovým účinkom, ktorej prekročenie vylučuje použitie vody ako pitnej,
f) odporúčanou hodnotou hodnota ukazovateľa kvality pitnej vody, ktorá znamená dosiahnutie optimálnej koncentrácie danej látky z hľadiska ochrany zdravia,
g)  indikačnou hodnotou hodnota ukazovateľa kvality vody nešpecifického alebo skupinového charakteru používaná na posúdenie potreby podrobnejších skúšok kvality vody,
h) domovým rozvodným systémom rozvody potrubí, armatúr a zariadenia nainštalované medzi vodovodnými výtokmi určenými na odber vody na ľudskú spotrebu a verejným vodovodom, ak nie je súčasťou verejného vodovodu.

§ 3
Povinnosti fyzických a právnických osôb

(1)	Fyzické  osoby  podnikatelia a  právnické osoby,  ktoré vyrábajú  a dodávajú  pitnú vodu  a využívajú  vodárenské zdroje  na zásobovanie  pitnou vodou,  sú povinné  zabezpečiť, aby dodávaná pitná voda spĺňala požiadavky zdravotnej bezchybnosti.

(2)	Osoby uvedené v odseku 1 sú povinné
a) predložiť  príslušnému  orgánu  verejného  zdravotníctva  návrh na využívanie  vodárenského zdroja  na zásobovanie  pitnou vodou. Súčasťou žiadosti  musí byť návrh na určenie  ochranného pásma2)  a pri  vodárenskej úprave pitnej vody aj návrh na jej úpravu a návrh na dezinfekciu pitnej vody,
b) zabezpečiť, aby dodávaná pitná  voda spĺňala hygienické limity ukazovateľov kvality pitnej vody,
c) zabezpečiť kontrolu ukazovateľov kvality pitnej vody,
d) zaznamenávať  do  protokolov  výsledky  kontroly  ukazovateľov kvality pitnej vody a protokoly uchovávať desať rokov,
e) bezodkladne  oznámiť  príslušnému  orgánu  verejného zdravotníctva prekročenie   hygienických    limitov   ustanovených   medznou  hodnotou,  najvyššou  medznou   hodnotou  a  medznou  hodnotou  referenčného rizika,
f) používať pri  vodárenskej úprave vody  na pitnú vodu  len také   technologické a  pracovné postupy, materiály  a chemické látky  alebo chemické prípravky prichádzajúce  do styku s vodou,  ktorých použitie schválil príslušný orgán  verejného zdravotníctva,
g) pravidelne  overovať účinnosť  dezinfekcie pitnej  vody, ak sa  pitná voda dezinfikuje.

§ 4
Ukazovatele kvality pitnej vody a ich hygienické limity

(1)	Ukazovatele kvality pitnej vody a ich hygienické limity sú uvedené v prílohe č. 1.

(2) Pitná voda určená na  hromadné zásobovanie sa dezinfikuje; druh a spôsob jej dezinfekcie schvaľuje príslušný orgán verejného zdravotníctva.
Pitná  voda  sa  nemusí dezinfikovať, ak
 a) je vodárenský zdroj spoľahlivo chránený, 
 b) voda vo vodárenskom zdroji dlhodobo spĺňa hygienické limity,
 c) preukázateľne nehrozí kontaminácia vody v rozvodnej sieti.

(3) Ak  voda v  domových rozvodoch  nespĺňa hygienické limity, vlastníci bytových  budov a nebytových  budov sú povinní  bez meškania
 a) zabezpečiť nápravné opatrenia,
 b) informovať  spotrebiteľov o  stave vody  v domových  rozvodoch  a o ďalších nápravných opatreniach, ktoré musia vykonať.

(4) Na  základe  žiadosti  osôb  uvedených  v  § 3 ods. 1  môže príslušný  orgán  verejného zdravotníctva  povoliť  na obmedzený čas, najviac  na  tri  roky,  použitie  vody,  ktorá nespĺňa hygienické limity,  ak  nejde  o  vodu  balenú  do  spotrebiteľského balenia. Povolenie nemožno vydať, ak  ide o nedodržanie hygienického limitu ustanoveného  medznou  hodnotou   referenčného  rizika.  Orgán  verejného zdravotníctva  povolenie vydá, len  ak zásobovanie pitnou  vodou nemožno zabezpečiť inak a ak nebude ohrozené zdravie ľudí.
Po uplynutí obdobia výnimky, orgán verejného zdravotníctva môže udeliť v odôvodnených prípadoch ďalšiu výnimku. Obdobie platnosti tejto druhej výnimky nesmie prekročiť 3 roky.

(5) Odvodené zásahové úrovne rádiologických ukazovateľov a najvyššie prípustné hodnoty obsahu rádionuklidov v pitnej vode ustanovuje osobitný predpis. 3)

§ 5
Rozsah a  početnosť  kontroly  kvality  pitnej  vody

(1)	Rozsah analýz a počet riadnych odberov vzoriek pitnej vody sú uvedené v prílohe č.2.

(2) Rozsah  a početnosť  kontroly ukazovateľov  kvality pitnej vody  môže  príslušný  orgán verejného zdravotníctva podľa miestnych podmienok a s prihliadnutím na   epidemiologickú  situáciu z vlastného podnetu alebo na návrh osoby uvedenej v § 3 ods. 1
 a) rozšíriť   o   ďalšie   ukazovatele,   ktorých   výskyt  možno    predpokladať,
 b) zúžiť  v prípade  preukázateľne stálych  a vyhovujúcich hodnôt   ukazovateľov  kvality    pitnej  vody  a  jej zdroja, doložených   štatisticky reprezentatívnym počtom údajov.

(3) Mimoriadny odber vzoriek pitnej vody sa vykonáva 
a)   pred uvedením novej časti verejného vodovodu do prevádzky,
b)   počas prevádzky verejného vodovodu, ak došlo k prerušeniu zásobovania pitnou vodou na viac ako 24 hodín, 
c)	pred začiatkom sezónneho využívania časti verejného vodovodu alebo vodárenského zdroja  určeného na hromadné zásobovanie. 

(4) Odber podľa odseku 3 sa vykonáva v rozsahu minimálnej analýzy (príloha č. 2) rozšírenej o ukazovatele, ktorých obsah môže byť zvýšený vplyvom zmien v režime zásobovania.

(5) Pred uvedením nového zdroja pitnej vody určeného na hromadné zásobovanie do prevádzky musí byť vykonaná úplná analýza pitnej vody podľa prílohy č. 2.

(6) Pred uvedením nového zdroja pitnej vody určeného na individuálne zásobovanie do prevádzky musí byť vykonaná minimálna  analýza pitnej vody podľa prílohy č. 2.

(7) Ak hodnoty ukazovateľov kvality pitnej vody získané jej analýzou sú vyššie ako medzné hodnoty, najvyššie medzné hodnoty a medzné hodnoty referenčného rizika uvedené v prílohe č.1, odber vzorky pitnej vody a jej analýza sa musia bezodkladne zopakovať. Ak opakovaná analýza pitnej vody potvrdí výsledky prvotnej analýzy, prevádzkovateľ zariadenia na zásobovanie pitnou vodou bezodkladne vykoná nápravné opatrenia.

(8) Pri medziročnom náraste hodnôt sledovaného ukazovateľa kvality pitnej vody o viac ako 5 % súboru hodnôt sledovaného ukazovateľa, a to v priebehu troch rokov sledovania, prevádzkovateľ zariadenia na zásobovanie pitnou vodou vykoná nápravné opatrenia.

§ 6
Odber vzoriek pitnej vody

(1) Vzorky pitnej vody musia byť odoberané tak, aby reprezentovali kvalitu dodávanej pitnej vody vo verejnom vodovode počas celého kalendárneho roka. Pri odbere vzoriek pitnej vody sa postupuje podľa slovenských technických noriem, 4) ak ďalej nie je ustanovené inak. 

(2) Počet miest odberu nesmie byť menší ako počet minimálnych analýz podľa prílohy č. 2, a ak ide o verejné vodovody, ktoré zásobujú viac ako 5 000 osôb, nesmie byť menší ako 50 % z počtu minimálnych analýz podľa prílohy č. 2.

(3) Miesta odberu sa musia meniť každý rok tak, aby viac ako 50 %  nebolo trvalých miest odberu. Miesta odberu sa vyberajú metódou náhodného výberu alebo inou vhodnou metódou, ktorá zaručí, že žiaden zo zásobovaných objektov nebude vylúčený z možnosti kontroly.

(4) Odborná spôsobilosť na odber vzoriek pitnej vody určenej na hromadné zásobovanie sa preukazuje podľa osobitných predpisov.5) 

§ 7
Kritéria kontroly kvality pitnej vody

(1) Pri kontrole pitnej vody sa musia dodržať hygienické limity ukazovateľov jej kvality.
a)  dodávanej z rozvodnej siete vnútri objektu na vodovodnom výtoku  určenom na odber na ľudskú spotrebu,
b)  dodávanej z verejnej studne v mieste jej výtoku zo studne,
c)  dodávanej pri náhradnom zásobovaní pitnou vodou cisternami na mieste, kde vyteká z cisterny,
d)   plnenej do spotrebiteľského balenia v mieste, kde sa voda plní do obalov,
e)  používanej v potravinárskych podnikoch na výrobu potravín na mieste, kde sa voda na tento účel používa.

(2) Pri kontrole pitnej vody sa hygienické limity ukazovateľov kvality pitnej vody podľa § 4 považujú za splnené, ak je preukázané, že ich nedodržanie je spôsobené domovým rozvodným systémom  s výnimkou objektov, v ktorých sa pitná voda dodáva odberateľom.

(3) Ukazovatele kvality pitnej vody sa určujú podľa prílohy č.3.

§ 8
Náležitosti protokolu

Protokol o výsledkoch kontroly ukazovateľov kvality pitnej vody obsahuje
a)  obchodný názov a sídlo právnickej osoby, názov a sídlo obce alebo meno, priezvisko, obchodné meno a miesto podnikania, ak ide o fyzickú osobu podnikateľa, z ktorých poverenia sa kontrola vykonala,
b)	obchodný názov a sídlo právnickej osoby alebo meno, priezvisko, obchodné meno a miesto podnikania, ak ide o fyzickú osobu podnikateľa, ktoré vykonali kontrolu kvality pitnej vody,
c)  údaj o zdroji pitnej vody,
d)  údaj o mieste odberu vzorky pitnej vody, dátum a čas odberu,
e)  dátum analýzy vzorky pitnej vody a údaj o použitej metóde,
f)   spôsob manipulácie so vzorkou pitnej vody,
g)  výsledky analýzy vzorky pitnej vody.

§ 9
Náležitosti žiadostí

(1) Žiadosť o povolenie na použitie pitnej vody, ktorá nespĺňa hygienické limity, obsahuje
a)  obchodný názov a sídlo žiadateľa, ak ide o právnickú osobu, názov a sídlo obce, ak ide o obec, alebo meno, priezvisko, obchodné meno a miesto podnikania, ak ide o fyzickú osobu podnikateľa,
b)  rozsah požadovanej výnimky s jej odôvodnením a uvedením času, na ktorý sa výnimka požaduje,
c)  doklady preukazujúce, že dodávanie pitnej vody, ktorá spĺňa hygienické limity, nemožno v dotknutej oblasti zabezpečiť iným spôsobom,
d)  komplexné vyhodnotenie zásobovania pitnou vodou v dotknutej oblasti a reprezentatívne laboratórne analýzy pitnej vody v rozsahu nariadenia, ktoré poskytnú štatisticky preukázateľné výsledky hodnôt ukazovateľov kvality pitnej vody z laboratórnych pracovísk s preukázaním správnosti laboratórnych výsledkov,
e)  návrh nápravných opatrení,
f)  spôsob informácie odberateľa pitnej vody.

(2) Žiadosť o rozšírenie alebo zúženie rozsahu a početnosti kontroly ukazovateľov kvality pitnej vody obsahuje
a)  údaje uvedené v odseku 1 písm. a),
b)  návrh úpravy rozsahu a početnosti kontroly kvality pitnej vody a jeho odôvodnenie,
c)  výsledky najmenej desiatich analýz pitnej vody vykonaných v priebehu posledných troch rokov pred podaním žiadosti.

§ 10
Zrušovacie ustanovenie

Zrušuje sa vyhláška Ministerstva zdravotníctva Slovenskej republiky č. 151/2004 o požiadavkách na pitnú vodu a kontrolu kvality pitnej vody.

§ 11
Záverečné ustanovenie

Týmto nariadením sa transponuje právny akt Európskeho spoločenstva uvedený v prílohe č. 4.

§ 12
Účinnosť

Toto nariadenie vlády nadobúda účinnosť            2005.

Príloha č. 1   k nariadeniu vlády č.   /2005 Z. z.

UKAZOVATELE KVALITY PITNEJ VODY A ICH HYGIENICKÉ LIMITY

A. Mikrobiologické a biologické ukazovatele

Por. čís.	Ukazovateľ	Symbol ukazovateľa	Limit	Jednotka 	Druh limitu 1 )	Poznámky	
1.	Escherichia coli 	EC 	
0
0
0	KTJ
v 100 ml 
v 10 ml 
v 250 ml	
NMH
NMH 
NMH	
HZ
IZ 
BPV	
2.	Koliformné baktérie 	KB	
0
0
0	KTJ
v 100 ml 
v 10 ml 
v 250 ml	
MH
MH
MH	
HZ
IZ 
BPV	
3. 	Enterokoky	EK	
0
0
0	KTJ
v 100 ml 
v 10 ml 
v 250 ml	
NMH
NMH 
NMH	
HZ
IZ 
BPV	
4.	Pseudomonas aeruginosa	PA	
0	KTJ 
v 250 ml	
NMH	
BPV	
5.	Kultivovateľné mikroorganizmy 
pri 22 °C	KM22	
200
500
100	KTJ 
v 1 ml
v 1 ml 
v 1 ml	
MH
MH
MH	
HZ
IZ 
BPV	
6.	Kultivovateľné mikroorganizmy 
pri 36 °C	KM36	
20
100
20	KTJ 
v 1 ml
v 1 ml 
v 1 ml	
MH
MH
MH	
HZ
IZ 
BPV	
7.	Bezfarebné bičíkovce	BB	10

50	jedince/ ml 	MH

MH	HZ pitnou vodou nezabezpečovanou dezinfekciou.
Pre dezinfikovanú vodu je limit 0
IZ	
8.
	Živé organizmy
(okrem bezfarebných
bičíkovcov)	ŽO	0

0	jedince/ ml 
	MH 

MH	HZ 

IZ	
Por. čís.	Ukazovateľ	Symbol ukazovateľa	Limit	Jednotka 	Druh limitu 	Poznámky	
9.	Vláknité baktérie
(okrem železitých a mangánových baktérií)	VB	0
0	jedince/ml	IH
IH	HZ
IZ	
10.	Mikromycéty stanovitelné mikroskopicky 	MM	0
0	jedince/ml	IH
IH	HZ 
IZ
V prípade pozitívneho nálezu sa vykonáva skúška ukazovateľa s poradovým č. 15. kultivačnou metódou.	
11. 	Mŕtve organizmy 	MO	30	jedince/ ml 	MH 	HZ	
12. 
	Železité a mangánové
baktérie
	ŽMB	10
10	pokryvnosť
poľa v %
	MH
MH
	HZ
IZ	
13. 
	Abiosestón 	AB 	10
10	pokryvnosť
poľa v %
	MH
MH
	HZ
IZ	
14.	Clostridium perfringens	CP	
0
	KTJ
v 100 ml	
IH	Vzťahuje sa na pitnú vodu upravovanú z povrchových vôd alebo z podzemných vôd ovplyvnených povrchovými vodami. Ak sa indikačná hodnota  nedodrží, zisťuje sa, či nie je ohrozené zdravie  ľudí prítomnosťou mikroorganizmov, napr. kryptosporídie.	
15.	Saprofytické plesne	SP	
50
100
0	KTJ
v 100 ml
v 100 ml
v 100 ml	
IH
IH
MH	
HZ
IZ
BPV
V prípade prítomnosti potenciálne toxinogénnych druhov (Aspergillus flavus, Aspergillus ochraceus, Aspergillus versicolor, Aspergillus fumigatus, Fusarium species, Penicilium expansum) je voda nevhodná na pitie.	

B. Fyzikálne a chemické ukazovatele

a) anorganické ukazovatele

Por. čís.	Ukazovateľ	Symbol ukazovateľa	Limit	Jednotka 	Druh limitu	Poznámky	
16. 	Antimón 	Sb	0,005	mg/ l	NMH		
17.	Arzén 	As	0,01	mg/ l	NMH		
Por. čís.	Ukazovateľ	Symbol ukazovateľa	Limit	Jednotka 	Druh limitu	Poznámky	
18.	Bór	B	0,3	mg/ l	NMH		
19.	Bromičnany	BrO3-	0,01	mg/ l	NMH		
20. 	Dusičnany 	NO3-	50	mg/ l 	MH		
21.	Dusitany 	NO2-	0,1

3,0	mg/ l 

mg/ l	MH

NMH	Súčet pomerov zisteného obsahu dušičnanov delený 50 a zistený obsah dusitanov delený 3 musí by menší alebo sa rovnať 1. Obsah dusitanov v pitnej vode na výstupe z úpravne musí byť nižší ako 0,1 mg/ l.	
22. 	Fluoridy	F-	1,5	mg/ l	NMH		
23. 	Chróm 	Cr 	0,05	mg/ l 	NMH		
24. 	Kadmium 	Cd 	0,003	mg/ l 	NMH		
25. 	Kyanidy 	CN -	0,03	mg/ l 	NMH		
26. 	Meď 	Cu 	1,0	mg/ l 	MH		
27. 	Nikel 	Ni 	0,02	mg/ l 	NMH		
28. 	Olovo 	Pb 	0,01	mg/ l 	NMH		
29. 	Ortuť 	Hg 	0,001	mg/ l 	NMH		
30. 	Selén 	Se 	0,01	mg/ l 	NMH		
31. 	Striebro 	Ag 	0,05	mg/ l 	NMH 	Zisťuje sa pri používaní oligodynamických prostriedkov na dezinfekciu vody.	

b) organické ukazovatele

Por.
čís.	Ukazovateľ	Symbol ukazovateľa	Limit 	Jednotka 	Druh limitu	Poznámky	
32. 	Akrylamid 	AA 	0,1	μg/ l 	NMH 	Zisťuje sa v prípade výskytu a uvoľnenia z materiálu (napr. z rozvodného potrubia) a predmetov slúžiacich na úpravu, výrobu a distribúciu pitnej vody. Limit platí pre zostatkovú koncentráciu monoméru vypočítanú podľa údajov o obsahu a možnom uvoľňovaní z polyméru, ktorý je v styku s pitnou vodou.	
33. 	Benzén 	C6H6	1,0	μg/ l 	MHRR		
Por. čís.	Ukazovateľ	Symbol ukazovateľa	Limit	Jednotka 	Druh limitu	Poznámky	
34. 	Dichlórbenzény 	DCB 	0,3

300	μg/ l

μg/ l 	MH

NMH	Zisťuje sa, ak senzorické vyšetrenie poukazuje na prítomnosť látky. Príslušný orgán verejného zdravotníctva môže dočasne súhlasiť s prekročením limitu do výšky najvyššej medznej hodnoty, ak nenastane nežiaduce senzorické ovplyvnenie pitnej vody. Dichlórbenzény zahrňujú sumu: 1,2 dichlórbenzén, 1,3 dichlórbenzén, 1,4 dichlórbenzén.	
35. 	1,2 dichlóretán 	C2H4Cl	3,0	μg/ l	NMH		
36. 	Monochlórbenzén 	MCB 	10

300	μg/ l

μg/ l	MH 

NMH	Zisťuje sa, ak senzorické vyšetrenie poukazuje na prítomnosť látky. Príslušný orgán verejného zdravotníctva môže dočasne súhlasiť s prekročením limitu do výšky najvyššej medznej hodnoty, ak nenastane nežiaduce senzorické ovplyvnenie pitnej vody.	
37.	Celkový organický uhlík	TOC	5,0	mg/l	MH	Bez významných zmien, nemusí sa stanovovať pri zdrojoch produkujúcich menej ako 10 000 m3 denne.	
38. 	Pesticídy 	PL 	0,1	μg/ l 	NMH	Za pesticídy sa pokladajú: organické insekticídy, herbicídy, fungicídy, nematocídy, akaricídy, organické algicídy a príbuzné produkty (regulátory rastu). Zisťujú sa iba tie pesticídy, ktorých prítomnosť vo vode možno predpokladať. Limit sa vzťahuje na každý stanovený pesticíd.	
39.	Pesticídy spolu 	PLs 	0,5	μg/ l	NMH		
40. 	Polycyklické aromatické uhľovodíky	PAU	0,1	μg/ l	MHRR	Vzťahuje sa na sumu PAU: benzo(a)pyrén, fluorantén, benzo(b)fluorantén, benzo(k)fluorantén, benzo(g,h,i)perylén, indeno(1,2,3-c,d) pyrén	
41. 	Benzo/ a/ pyrén 	BaP	0,01	μg/ l 	MHRR		
42. 	Epichlórhydrin 	C3H5ClO	0,1	μg/ l	MHRR	Zisťuje sa v prípade výskytu a uvoľnenia z materiálu (napr. z rozvodového potrubia) a predmetov slúžiacich na úpravu, výrobu a distribúciu pitnej vody. Limit platí pre zostatkovú koncentráciu monoméru vypočítanú podľa údajov o obsahu a možnom uvoľňovaní z polyméru, ktorý je v styku s pitnou vodou.	
43. 	Styrén 	ST  	20	μg/ l	NMH		
44. 	Tetrachlóretén 	PCE	10	μg/ l	NMH	Súčet koncentrácií tetrachlóreténu a trichlóreténu nesmie prekročiť 10 μg/ l.	
45. 	Tetrachlórmetán 	CCl4	2,0	μg/ l	MHRR	
	
46. 	Toluén 	C7H8	50
700	μg/ l 
μg/ l	MH NMH	

47. 	Trichlóretén 	TCE	10	μg/ l	NMH	Súčet koncentrácií tetrachlóreténu a trichlóreténu nesmie prekročiť 10 μg/ l.
	
Por. čís.	Ukazovateľ	Symbol ukazovateľa	Limit 	Jednotka 	Druh limitu	Poznámky	
48. 	Vinylchlorid 	C2H3Cl 	0,5	μg/ l	NMH.	Zisťuje sa v prípade výskytu a uvoľnenia z materiálu (napr. z rozvodového potrubia) a predmetov slúžiacich na úpravu, výrobu a distribúciu pitnej vody. Limit platí pre zostatkovú koncentráciu monoméru vypočítanú podľa údajov o obsahu a možnom uvoľňovaní z polyméru, ktorý je v styku s pitnou vodou.	
49. 	Xylény 	C8H10 	100

500	μg/ l

μg/ l	MH 

NMH	Zisťuje sa, ak senzorické vyšetrenie poukazuje na prítomnosť látky. Príslušný orgán verejného  zdravotníctva môže dočasne súhlasiť s prekročením limitu do výšky najvyššej medznej hodnoty, ak nenastane nežiaduce senzorické ovplyvnenie pitnej vody.	

c) dezinfekčné prostriedky a ich vedľajšie produkty

Por. čís.	Ukazovateľ	Symbol ukazovateľa	Limit 	Jednotka 	Druh limitu	Poznámky	
50. 	Voľný chlór 	Cl2 	0,3	mg/ l	MH 	Vzťahuje sa na obsah voľného chlóru po úprave vody. Ak sa voda dezinfikuje chlórom, musí byť minimálna hodnota v distribučnej sieti 0, 05 mg/ l.	
51. 	Bromdichlórmetán 	BDM 	0,015

0,025	mg/ l 

mg/ l	MH 

NMH	Prekročenie MH koncentrácie BDM do 0,025 mg/ l je dôvodom na zníženie medznej hodnoty koncentrácie chloroformu na 0,03 mg/ l. Koncentrácia sa meria pri odtoku vody z úpravne.	
52.	2,4- dichlórfenol	DCF	0,002	mg/ l	MH	Zisťuje sa, ak ide o nepriaznivé ovplyvnenie senzorických vlastností vody.	
53.	Chlórdioxid	ClO2	0,20	mg/ l	MH		
54.	Chloritany	ClO2-	0,20	mg/ l	NMH		
55.	Chloroform 	CHCl3	0,04	mg/ l	MH	Prekročenie MH koncentrácie BDM do 0,025 mg/ l je dôvodom na zníženie medznej hodnoty koncentrácie chloroformu na 0,03 mg/ l. Koncentrácia sa meria pri odtoku vody z úpravne.	
56. 	Ozón 	O3 	0,05	mg/ l 	MH		
57. 
	2,4,6- trichlórfenol 	TCP 	0,01
0,2	mg/ l 
mg/ l	MH MHRR	Koncentrácia sa meria pri odtoku vody z úpravne.
Zisťuje sa, ak ide o nepriaznivé ovplyvnenie senzorických vlastností vody.	
58.	Trihalometany spolu 	THMs 	0,15	mg/ l 	NMH	Špecifikované zlúčeniny sú: chloroform, bromoform, dibromchlórmetán, bromdichlórmetán.	

d) ukazovatele, ktoré môžu nepriaznivo ovplyvniť senzorickú kvalitu pitnej vody

Por. čís.	Ukazovateľ 	Symbol ukazovateľa	Limit 	Jednotka 	Druh limitu	Poznámky	
59. 	Absorbancia 
( 254 nm, 1 cm)	A254 	0,08		IH 	Prekročenie indikačnej hodnoty môže by dôvodom na zisťovanie chloroformu, brómdichlórmetánu alebo na korigovanie hodnoty CHSKMn .	
60. 	Amónne ióny 	NH4+	0,5	mg/ l 	MH		
61. 	Celkové rozpustné látky 	RL 	1 000	mg/ l 	MH 		
62. 	Farba 	F	20	mg/ l	MH 		
63. 	Hliník 	Al 	0,2	mg/ l	MH 		
64.	Chemická spotreba kyslíka manganistanom	CHSKMn	3,0	mg/ l	MH		
65. 	Chloridy	Cl–	100
250	mg/ l 
mg/ l	MH NMH	Voda nesmie by agresívna. Prekročenie medznej hodnoty je prípustné, len ak ide o chloridy z geologického podložia.	
66.	Mangán	Mn	0,05	mg/ l	MH		
67.	Nasýtenie vody kyslíkom	O2	>50	% nasýtenia	OH	 	
68.	Reakcia vody	pH	6,5 – 8,5		MH 	Voda nesmie by agresívna. Ak ide o balenú pitnú vodu, ktorá je prirodzene bohatá na oxid uhličitý, minimálna hodnota môže byť nižšia.	
69. 	Sírany 	SO4 2-	250	mg/ l 	MH		
70.	Sulfán voľný 	H2S	0,01	mg/ l	MH		
71. 	Chuť 		prijateľná pre spotrebiteľa		MH	V prípade pochybnosti sa za prijateľné považujú stupne 1 a 2 pri stanovení podľa slovenskej technickej normy. 2)	
72.	Teplota	t 	8 – 12	°C	OH		
73. 	Zákal 	Z 	5	ZF 	MH		
74. 	Pach		bez zápachu			V prípade pochybnosti sa za prijateľné považujú stupne 1 a 2 pri stanovení podľa slovenskej technickej normy. 2)	
75. 	Zinok 	Zn 	3,0	mg/ l 	MH		
76. 	Železo 	Fe 	0,2	mg/ l 	MH		
Por. čís.	Ukazovateľ	Symbol ukazovateľa	Limit 	Jednotka 	Druh limitu	Poznámky	
77. 	Vodivosť 	kappa 	125,0	mS/ m 	IH		
78. 	Sodík 	Na+ 	200	mg/ l 	MH		

e) látky, ktorých prítomnosť v pitnej vode je žiaduca

Por. čis.	Ukazovateľ 	Symbol ukazovateľa	Limit 	Jednotka 	Druh limitu	Poznámky	
79. 	Horčík 	Mg2+ 	10,0
až
30,0

125	mg/ l

mg/l	OH 

MH		
80.	Vápnik 	Ca2+	>30	mg/ l	OH		
81.	Vápnik a horčík	Ca2+ + Mg2+ 	1,1
až
5,0	mmol/ l	OH		

1) Druh limitu sa ustanovuje ako najvyššia medzná hodnota (NMH), medzná hodnota (MH), indikačná hodnota (IH), medzná hodnota 
referenčného rizika (MHRR) alebo odporúčaná hodnota (OH). Limit sa vzťahuje na hromadné zásobovanie pitnou vodou (HZ), 
individuálne zásobovanie pitnou vodou (IZ) a na balenú pitnú vodu (BPV), ak nie je ustanovené inak.	
2)  STN EN 1622 Analýza vody. Stanovenie prahovej hodnoty pachu (TON) a prahovej hodnoty chuti (TFN).

Príloha č. 2   k nariadeniu vlády č. ../2005 Z. z.

ROZSAH ANALÝZ A POČET ODBEROV VZORIEK PITNEJ VODY

1.	Minimálny ročný počet odberov vzoriek pitnej vody

1.1.	Ak objem vyrábanej vody nezodpovedá počtu obyvateľov podľa hodnôt uvedených v tabuľke č. 1,  považuje sa za rozhodujúci počet obyvateľov zásobovaných pitnou vodou.
1.2.	Príklad výpočtu pre objem dodávanej vody 5200 m3/deň: počet  minimálnych analýz 22 [4+(6x3)] a počet úplných analýz 3 [1+(2x1)].
1.3.	Zásobovaná oblasť je geograficky vymedzená oblasť, v ktorej pitná voda pochádza z jedného zdroja alebo z niekoľkých zdrojov, a v ktorej kvalitu pitnej vody možno považovať za približne rovnakú.

 Tabuľka č. 1

Počet obyvateľov v zásobovanej oblasti (pri dennej spotrebe 200 l na osobu)

	Objem vyrábanej alebo dodávanej pitnej vody  v zásobovanej oblasti
(m3 /deň)
	Ročný počet vzoriek
minimálnych analýz

	Ročný počet vzoriek  úplných analýz

	
≤ 50	≤ 10	1	1 za 2 roky	
>50  ≤ 100	>10  ≤ 20	2	1	
>100  ≤ 500	>20  ≤ 100	3	1	
>500  ≤ 5 000	>100  ≤ 1 000	4	2	
>5 000  ≤ 50 000	>1 000  ≤ 10 000	                 

4
+3 na každých  1 000 m3 z celkového
objemu vrátane začatých	1 
+ 1 na každých  3 300 m3 /deň	
>50 000 ≤ 500 000	>10 000 ≤ 100 000		3
+ 1 na každých 10 000 m3 /deň (vrátane začatých) z celkového objemu	
>500 000	>100 000		10
+ 1 na každých 25 000 m3 /deň (vrátane začatých) z celkového objemu	

2. Minimálny rozsah analýz pitnej vody 

2.1. Minimálna analýza 

2.1.1.	Minimálna analýza je určená na kontrolu a získavanie pravidelných informácií o stabilite vodného zdroja a účinnosti úpravy vody, najmä na kontrolu dezinfekcie (ak sa vykonáva), mikrobiologickej kvality a senzorických  vlastností pitnej vody.
2.1.2	Minimálna analýza  pozostáva z ukazovateľov kvality pitnej vody podľa tabuľky č. 2.
2.1.3  Ukazovateľ č. 12. v tabuľke č. 2 sa zisťuje len u pitnej vody upravovanej priamo z povrchových vôd alebo pri  podzemných vodách ovplyvnených povrchovými vodami.
2.1.4  	Ukazovateľ č. 17. v tabuľke č. 2 sa zisťuje len pri použití koagulantu na báze hliníka.
2.1.5 	Ukazovateľ č. 18. v tabuľke č. 2 sa zisťuje v prípade používania prostriedkov obsahujúcich chlór. V prípade využívania viazaného aktívneho chlóru (napr. vo forme chloramínov) na dezinfekciu, sa stanovuje celkový aktívny chlór. Pri použití iného chemického dezinfekčného prostriedku sa stanoví reziduálne množstvo príslušnej aktívnej látky.
2.1.6 	Ukazovateľ č. 20 sa zisťuje len v odôvodnených prípadoch.
	
2.2.	     Úplná analýza 

2.2.1.	Účelom úplnej analýzy je získavať informácie o dodržaní hygienických limitov ukazovateľov ustanovených v prílohe č. 1 alebo určených orgánom verejného zdravotníctva.
2.2.2.	Úplná analýza pozostáva z ukazovateľov kvality pitnej vody podľa prílohy č. 1 vrátane rádiologických ukazovateľov.

Tabuľka č. 2

P.č.	Ukazovateľ 	
1.	Escherichia coli	
2.	Koliformné baktérie	
3.	Enterokoky (fekálne streptokoky)	
4.	Kultivovateľné mikroorganizmy pri 22 0C	
5.	Kultivovateľné mikroorganizmy pri 36 0C	
6.	Bezfarebné bičíkovce	
7.	Živé organizmy (okrem bezfarebných bičíkovcov)	
8.	Vláknité baktérie (okrem železitých a mangánových baktérií)	
9.	Mikromycéty	
10.	Mŕtve organizmy	
11.	Abiosestón	
12.	Clostridium perfringens		
13.	Amónne ióny	
14.	Farba	
15.	Dusičnany	
16.	Dusitany	
17.	Hliník		
18.	Voľný chlór	
19.	Chemická spotreba kyslíka manganistanom	
P.č.	Ukazovateľ 	
20.	Chuť	
21.	Vodivosť	
22.	Mangán	
23.	Pach	
24.	Reakcia vody	
25.	Zákal	
26.	Železo	
27.	Teplota